Derde oog in die klasfotoTilda Nörgaard met die eienaardige derde oog “Tilda het eers saam gelag, maar het gou kwaad geword daaroor,” het Anna Nörgaard, haar suster, gesê. “Ons het gesien dat sy hartseer is dat die fotograaf dit nie opgemerk het nie.” ‘n Woordvoerder van Skolfoto Norden, die maatskappy wat die foto’s geneem het, het gesê daar is geen “redelike verduideliking” waarom dit gebeur het nie. “Ons het na die oorspronklike foto gaan kyk, en niemand het hul oë toegehou nie,” het David Nabb, hooffotograaf, gesê. Volgens Nabb verander die maatskappy soms die foto’s digitaal indien iemand sy of haar oë toegemaak het toe die foto geneem is. Die maatskappy het Nörgaard sowat R2 000 vergoeding aangebied en sal hersiende jaarboeke, waar alle studente net twee oë het, uitreik.